CELEX: 32020D0755
Language: lt
Date: 1591574400000
Title: Tarybos sprendimas (BUSP) 2020/755 2020 m. birželio 8 d. kuriuo iš dalies keičiamas Sprendimas (BUSP) 2016/2383 dėl Sąjungos paramos Tarptautinės atominės energijos agentūros veiklai branduolinio saugumo srityse ir įgyvendinant ES kovos su masinio naikinimo ginklų platinimu strategiją

9.6.2020   
               
               
                  LT
               
               
                  Europos Sąjungos oficialusis leidinys
               
               
                  LI 179/2
               
            
         TARYBOS SPRENDIMAS (BUSP) 2020/755
         2020 m. birželio 8 d.
         kuriuo iš dalies keičiamas Sprendimas (BUSP) 2016/2383 dėl Sąjungos paramos Tarptautinės atominės energijos agentūros veiklai branduolinio saugumo srityse ir įgyvendinant ES kovos su masinio naikinimo ginklų platinimu strategiją
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2016 m. gruodžio 21 d. Taryba priėmė Sprendimą (BUSP) 2016/2383 (1), kuriame numatyta, kad jo 1 straipsnyje nurodytos veiklos įgyvendinimo laikotarpis trunka 36 mėnesius nuo tame sprendime nurodyto finansavimo susitarimo sudarymo dienos;
                  
               
                     (2)
                  
                  
                     finansavimo susitarimas su Tarptautine atominės energijos agentūra (toliau – TATENA) buvo pasirašytas 2017 m. birželio 15 d., todėl baigia galioti 2020 m. birželio 14 d.;
                  
               
                     (3)
                  
                  
                     2020 m. gegužės 8 d. TATENA paprašė pratęsti Sprendime (BUSP) 2016/2383 nustatytą įgyvendinimo laikotarpį ir sutartims sudaryti skirtą terminą nuo 36 iki 42 mėnesių, t. y. iki 2020 m. gruodžio 14 d. Pratęsimo prašoma dėl COVID-19 pandemijos ir laikino visų nebūtinų kelionių ir posėdžių veiklos sustabdymo iki 2020 m. birželio 1 d., įskaitant Vienoje numatytus surengti posėdžius, kuriuose turi dalyvauti ekspertai iš kitų šalių;
                  
               
                     (4)
                  
                  
                     Sprendimo (BUSP) 2016/2383 1 straipsnyje nurodyta veikla be poveikio finansiniams ištekliams gali būti vykdoma iki 2020 m. gruodžio 14 d.;
                  
               
                     (5)
                  
                  
                     todėl Sprendimas (BUSP) 2016/2383 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Tarybos sprendimo (BUSP) 2016/2383 5 straipsnio 2 dalis pakeičiama taip:
            „Šis sprendimas nustoja galioti 2020 m. gruodžio 14 d.“
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. birželio 8 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2016 m. gruodžio 21 d. Tarybos sprendimas (BUSP) 2016/2383) dėl Sąjungos paramos Tarptautinės atominės energijos agentūros veiklai branduolinio saugumo srityse ir įgyvendinant ES kovos su masinio naikinimo ginklų platinimu strategiją (OL L 352, 2016 12 23, p. 74).